CELEX: 32022D0573
Language: hu
Date: 2022-04-07 00:00:00
Title: A Tanács (KKBP) 2022/573 határozata (2022. április 7.) a Vegyifegyver-tilalmi Szervezet (OPCW) tevékenységeinek a tömegpusztító fegyverek elterjedése elleni uniós stratégia végrehajtásának keretében történő támogatásáról szóló (KKBP) 2019/538 határozat módosításáról

2022.4.8.   
               
               
                  HU
               
               
                  Az Európai Unió Hivatalos Lapja
               
               
                  L 109/66
               
            
         A TANÁCS (KKBP) 2022/573 HATÁROZATA
         (2022. április 7.)
         a Vegyifegyver-tilalmi Szervezet (OPCW) tevékenységeinek a tömegpusztító fegyverek elterjedése elleni uniós stratégia végrehajtásának keretében történő támogatásáról szóló (KKBP) 2019/538 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére és 31. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2019. április 1-jén elfogadta a Vegyifegyver-tilalmi Szervezet (OPCW) tevékenységeinek a tömegpusztító fegyverek elterjedése elleni uniós stratégia végrehajtásának keretében történő támogatásáról szóló (KKBP) 2019/538 határozatot (1).
                  
               
                     (2)
                  
                  
                     A (KKBP) 2019/538 határozat 1. cikkében említett projektek technikai végrehajtásáért felelős OPCW 2022. február 9-én az említett határozat végrehajtási időszakának tizenkét hónappal, 2023. április 30-ig történő meghosszabbítását kérte. A kért hosszabbítás lehetővé teszi az OPCW számára, hogy enyhítse a Covid19-világjárvány által bizonyos projekttevékenységek végrehajtására gyakorolt hatást.
                  
               
                     (3)
                  
                  
                     A (KKBP) 2019/538 határozat 1. cikkében említett projektek végrehajtásának 2023. április 30-ig történő folytatása nem jár pénzügyi forrásokat érintő következményekkel.
                  
               
                     (4)
                  
                  
                     A (KKBP) 2019/538 határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2019/538 határozat 5. cikkének (2) bekezdése helyébe a következő szöveg lép:
            
               
                  „(2)   Ez a határozat 2023. április 30-ával hatályát veszti.”
               
            
         
         
            2. cikk
            Ez a határozat az elfogadásának napján lép hatályba.
         
         
            Kelt Luxembourgban, 2022. április 7-én.
            
               
                  a Tanács részéről
               
               
                  az elnök
               
               J. DENORMANDIE
            
         
         
            (1)  A Tanács (KKBP) 2019/538 határozata (2019. április 1.) a Vegyifegyver-tilalmi Szervezet (OPCW) tevékenységeinek a tömegpusztító fegyverek elterjedése elleni uniós stratégia végrehajtásának keretében történő támogatásáról (HL L 93., 2019.4.2., 3. o.).